Møte i semesterutvalget for bachelorprogrammet i tannpleie

Dato: 		02.04.2025 
Varighet: 	Kl. 14:15 – 15:45
Sted: 		Møterom 103, Faculty Club
Møteleder: 	Konstituert semesterutvalgsleder Tone Røtnes 
Til stede: 	Trude M. Haug, Heidi Karlstad, Vicky Lam, Lovise Bjørkås
Forfall:	Anne Rønneberg, Dema Ghaleb Algabiri. Vara 2. semester Madeleine Wold var også forhindret fra å møte
Sekretær: 	Studiekonsulent Nina M. Soelberg Johnsen


1. Godkjenning av innkalling. Tillegg til eventuelt. Presentasjon av evt. nye medlemmer
Godkjent. Ingen saker til eventuelt. Ingen nye medlemmer til stede.

2. Oppfølgingssaker fra forrige møte
Ingen saker

3. Status og undervisning i vårsemesteret

1. Klinikk alle kull, status pr d.d.
Heidi Karlstad orienterte. 
2. semester er godt i gang med pasientbehandling – litt vanskelig å få nok pasienter. 
4. semester har godt med pasienter og jobber med målene. De har stor bredde i klinikktjenesten i dette semesteret.
6. semester jobber mye med eksamenspasientene.  
Alle klinikkene fungerer bra.

a) Teoretisk undervisning
Timeplanen følges, og det har vært få avlysninger pga sykdom. Studentene er flinke til å varsle medstudenter dersom det blir endringer i planen med kort varsel. 

b) Undervisningsprosjekt med LDH
Prosjektet ble i år gjennomført for tredje gang, 12. februar. 2. semester ved bachelor i sykepleie fikk undervisning i oral helse av 4. semester ved bachelor i tannpleie, som er et arbeidskrav i pedagogikk. Positive tilbakemeldinger, og et vinn-vinn opplegg. Prosjektet er krevende, men gir godt læringsutbytte. Det er dessverre ikke kapasitet til å utvide til også å omfatte flere sykepleierutdanninger på nåværende tidspunkt. Det er et ressurskrevende prosjekt med tanke på bemanning, og dette året var det noe sårbart på veilederfunksjonen pga sykemelding. I etterkant av årets prosjekt har studentene gitt gode innspill både til bevarings- og forbedringspunkter som avd. for tannpleievitenskap tar med til neste års prosjekt.



c) Mentor Teamseminar 1. sem (høst 2025)
Teamseminar for 1. semester ble avholdt for første gang høsten 2024 – fokus på samhold/kompetanse. Det videreføres høsten 2025, men uten overnatting. Skal være i HF-bygget på Blindern. Det vil bli gjennomført litt tidligere enn i fjor, men ellers følges samme konsept. Mentorer er på plass, fra de to andre kullene.

d) Utveksling vår-25
Heidi Karlstad informerte. Dette semesteret er det kun utreisende studenter. 3 har vært i København 1 måned via Nordplus, og 1 er i Århus på 2 måneders opphold gjennom Erasmusprogrammet. Det er første gang bachelorprogrammet sender ut en student på 2 mnd utveksling, noe som gir nyttig erfaring og kunnskap for fremtidige utvekslingsperioder. Studenten i Århus har merket seg entusiasme og engasjement for tannpleierfaget. De praktiserer intervju og motivasjonsbrev ved opptak, og opplever lite frafall. 

e) DOT praksis 4. sem. 
Studentene skal ut i praksis 5 uker fra uke 18, rett etter eksamen. Plasser i Oslo, Akershus, Østfold og Trøndelag – fordeling er foretatt. Studentene har skrevet fine læringsplaner. Fokus på mengdetrening, bredde i tjenesten, utadrettet folkehelsearbeid.


4. Studentsaker

a)    Status alle tre kull v/studieseksjonen
Nina M. S. Johnsen redegjorde. Nå er antall studenter på kullene hhv. 20                       (2. semester), 14 (4. semester) og 21(6. semester). Fra august 2025 er det 6 studenter som kan gjeninntre etter permisjon i 1. semester og 2 som kan gjeninntre i 3. semester. Tilbakemelding om gjeninntreden skal gis senest 1. juni. 

b)   Kort oppsummering av midtsemesterevaluering for 2. semester og 4. semester
Heidi Karlstad informerte under dette punktet. Mye er allerede besvart i emnerapportene etter midtsemesterevalueringene, og disse er formidlet til studentene i Canvas. Noe er i prosess, og utdanningen har dialog med kullene. Tone Røtnes har hatt møte med visedekan for studier Tove Wigen – det er ønske om et møte med 2. semester for en prat om studieprogrammet og obligatorisk undervisning / krav. 

c)    Kort rapport fra studentrepresentantene på 6. semester, 4. semester og 2. semester
        6. semester (v/Lovise Bjørkås)
        God stemning på kullet, ikke for mye stress. Det gikk greit å sette sammen grupper til
        bacheloroppgavene. 


       4. semester (v/Vicky Lam)
I seminarrom 145/146 savnes laserpekeren og whiteboardmarkører. Ellers har kullet gitt tilbakemeldinger i midtsemesterevalueringen, og har ikke noe nytt å ta opp i ettertid. 

2. semester - Utgikk, da ingen fra dette kullet var til stede.

5. Kort rapport fra representantene ved IKO og IOB
IKO v/Anne Rønneberg. Tone Røtnes har vært i telefonkontakt med Anne Rønneberg, og hun hadde ikke noen innspill fra IKO.

IOB v/Trude M. Haug. Etter midtsemesterevalueringen for 2. semester, snakket Trude M. Haug med Tine Søland og Dipak Sapkota angående tilbakemelding om patologiundervisningen. Sannsynligvis har studentene merket forbedring nå, da det bare var en gang i timeplanen undervisningen kom tett. Det er også nå tydeliggjort i timeplanen at patologi ikke krever obligatorisk oppmøte på forelesningsdelen. Ellers er odontologistudentene nå også avkrevet egenandel for de obligatoriske heftene i tannmorfologi og oral biologi. Dette skal være likt for begge studieprogram. Det er et hyggelig kull å undervise.

  
6. Korte orienteringssaker

a) Møter og nettverk
i) Fagledermøter IKO
Tone Røtnes deltar på disse møtene. De avholdes jevnlig og ledes av Carl Hjortsjö. Diskusjon og informasjon. Fint for avd. for tannpleievitenskap å delta og bli inkludert i instituttet. I det siste har temaene vært omorganisering, nye undervisningsstillinger, bemanningsplan, økonomi og sykefravær samt klinikktimeplan – det siste for å få en optimal læringsarena for studentene.
        ii) 	Driftsmøter klinikk IKO
Møtene avholdes hver 14. dag, og Tone Røtnes deltar. Alle klinikksjefer er med. Overordnet daglig drift, effektive møter med avklaringer der og da.  

iii)  Fagrådet for semesterledere ved bachelorprogrammene i tannpleie UiO, UiT, UiB,
       HINN 
Her har det foreløpig i 2025 ikke vært avholdt møte, men det blir trolig ett før sommeren. 6 ansatte fra UiT har vært på besøk forrige uke. Nyttig erfaringsutveksling. Blir trolig mer dialog med dem framover.
       iv)   	Forum for kliniske veiledere ved bachelorprogrammene i tannpleie UiO, UiT, UiB,   
HINN
Heidi Karlstad informerte. Møte ble avholdt i forbindelse med fagkonferanse for tannpleiere. Meningen er å ha møter to ganger i året, det er ofte vanskelig å rekke gjennom agendaen. Temaer har vært løpende skikkethetsvurdering, språkutfordringer og tester for å måle kompetanse.
v)	Møte i nasjonal arbeidsgruppe for praksisstudier i odontologiske fag (møte 7/4)
Slavica Pejic Djurasovic overtar i denne gruppen etter Anne Eikeland.

vi)  	Veilederseminar for praksisveiledere og studenter i DOT 
Veilederseminaret vil bli gjennomført på zoom i andre uka av DOT-praksisen.

b) Timeplaner høst-25
Det ventes ikke store endringer i forhold til høsten 2024, og før nye programplaner er utarbeidet. Bachelorprogrammet er i prosess med IKO-ledelsen om noe mer fellesundervisning bachelor/master der hvor læringsmål er felles og undervisningen egner seg til felles aktivitet, for eksempel i fagområdet periodonti. Ulike tider til teoriundervisning for kullene er en utfordring her.

c) Tp.vit stab
Adam Rogers disputerte 9. desember, og ble kreert i mars. Anne Eikeland gikk av med pensjon ved årsskiftet. Karoline Bergene og Sevil Konuskan har sagt opp sine stillinger ved avdeling for tannpleievitenskap. Fagavdelingen er i dialog med IKO-ledelsen og HR/personalavdelingen ang bemanningssituasjonen, dette for å ivareta kvaliteten ved studieprogrammet, samt fagkompetanse og arbeidsmiljø ved fagavdelingen.

d) Saker behandlet i PSS
Det har vært to møter i PSS hittil i vårsemesteret. Referat ligger på nettet. Revisjon av programplanene er på trappene, men det er tidlig i fasen. Endring av vurderingsuttrykk for masterprogrammet fra bokstavkarakterer til bestått/ikke bestått, har vært oppe som sak. Det vil ikke være aktuelt å endre vurderingsuttrykk for bachelorprogrammet i tannpleie, da det som regel kreves gjennomsnittskarakter for søknader til masterprogram etter fullført bachelor, dette må da kunne beregnes.

7. Diskusjonssak
Utkast til nytt mandat for modul-/semesterutvalg på grunnstudiet Bachelor i tannpleie

Studiedekan Tove Wigen har gitt i oppdrag å revidere de eksisterende mandatene. I PSS i mars ble det anbefalt at utkastene diskuteres i de respektive semesterutvalgene før neste møte i PSS, dvs. i juni. Punktene i mandatene for bachelor- og masterprogrammene bør plasseres i samme rekkefølge, og oppbyggingen/innholdet bør være mest mulig likt. Det har ikke vært noen revisjon av mandatet for bachelorprogrammet etter at det ble egen fagavdeling, så det kan være på tide med en gjennomgang.
Ikke noen umiddelbare kommentarer fra utvalgsmedlemmene nå. Anne Rønneberg, Trude M. Haug og Tone Røtnes tar et møte, samler evt. innspill og sender forslag til revidert mandat på høring til medlemmene i semesterutvalget. 

